[{"text_idx": "#000009", "text": "Yn ei 102il flwyddyn bellach, mae Sioe Frenhinol Cymru\u2019n denu cannoedd o filoedd o ymwelwyr i ganol Canolbarth Cymru i ddod at ei gilydd i ddathlu goreuon oll amaethyddiaeth Cymru a Phrydain. Mae cystadlaethau\u2019r ceffylau\u2019n ffurfio rhan enfawr o\u2019r Sioe, gydag arddangoswyr yn teithio ar draws y byd i gystadlu yng nghylchoedd beirniadu Sioe Frenhinol Cymru."}, {"text_idx": "#000010", "text": "Mae\u2019r Brif Bencampwriaeth yn cael ei chyflwyno i\u2019r ceffyl gorau a arddangosir yn y Sioe. Mae llawer yng nghymuned y ceffylau yn dyheu am y wobr glodfawr yma, felly pwy\u2019n well i feirniadu\u2019r dosbarth hwn nag enillydd Grand National 2022, Sam Waley-Cohen?"}, {"text_idx": "#000011", "text": "Sam oedd y joci amatur cyntaf i ennill y Grand National mewn 32 mlynedd. Gyda chyfle 50-1 yn unig o ennill, trechodd yr ods ac ennill y ras. Cyhoeddodd ei ymddeoliad wythnos cyn y ras hon. \u2019Dyw Sam ddim yn ddieithr i gae ras y Grand National, wedi iddo farchogaeth mewn 41 ras yno ac ennill 7. Daeth yn ail hefyd yn Grand National 2011, ac yn yr un flwyddyn cafodd ei enwebu ar gyfer gwobr Entrepreneur Ifanc Spears."}, {"text_idx": "#000013", "text": "Mae enillydd y Grand National yn edrych ymlaen at ei ymweliad a\u0302 Chymru: \u201cMae hi\u2019n fraint fawr bod yn rhan o Sioe Frenhinol Cymru, ac yn arbennig i fod yn beirniadu cystadleuaeth mor bwysig a\u0302 Phrif Bencampwriaeth y Ceffylau. Rwyf yn gyffrous i ddod draw i\u2019r Sioe ac i weld cymaint o geffylau rhyfeddol yn y cylch.\u201d meddai Sam."}, {"text_idx": "#000014", "text": "Am fwy o wybodaeth ynghylch Sioe Frenhinol Cymru 2023, neu i brynu tocynnau anelwch am ein gwefan: "}]